Diari Oficial de la Generalitat Valenciana


Sumari del DOGV 9386, del 19-07-2022 (2022/6362)

Informació pública de l'aprovació de l'informe ambiental i territorial estratègic del Pla de reforma interior de la unitat d'execució 4.1 i modificació d'ordenació detallada del Pla general d'ordenació urbana.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9386

Data del DOGV
:   19-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6362


Data del document
:   01-07-2022

Organisme emissor
:   Ajuntament de Cocentaina

Tipus de document
:   Anunci

Descriptors 

:   * Cocentaina
    * administració local
    * pla d'urbanisme

Informació pública de l'aprovació de l'informe ambiental i territorial estratègic del Pla de reforma interior de la unitat d'execució 4.1 i modificació d'ordenació detallada del Pla general d'ordenació urbana. [2022/6362]  
De conformitat amb l'article 53.7 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, es publica extracte de l'acord de la Junta de Govern Local, òrgan ambiental i territorial municipal per delegació, aprovat per unanimitat en sessió celebrada el dia 29 de juny de 2022, de l'informe ambiental i territorial estratègic del Pla de reforma interior de la unitat d'execució 4.1 i modificació d'ordenació detallada del PGOU de Cocentaina, com segueix:  
  
  
Primer. Aprovar el no sotmetiment al procediment ordinari d'avaluació ambiental estratègica del «Pla de reforma interior de la unitat d'execució 4.1 (Textilflok) i modificació d'ordenació detallada del PGOU de Cocentaina», corresponent continuar la tramitació pel procediment simplificat d'acord amb el que preveu el Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge.  
  
Segon. Emetre informe ambiental i territorial estratègic favorable en el procediment simplificat d'avaluació ambiental i territorial estratègica del «Pla de reforma interior de la unitat d'execució 4.1 (Textilflok) i modificació d'ordenació detallada del PGOU de Cocentaina», per no tindre efectes significatius sobre el medi ambient.  
  
L'informe-proposta de la comissió tècnica de data 20.06.2022 i el certificat de l'esmentat acord de la Junta de Govern Local es poden consultar en la web municipal.   
L'acord d'informe ambiental i territorial estratègic no és susceptible de cap recurs per considerar-se un acte de tràmit, sense perjuí dels recursos, que si és el cas, procedisquen en via administrativa o judicial, o per altres mitjans d'impugnació que s'estimen pertinents d'acord amb dret. Així mateix, perdrà la seua vigència i cessarà en la producció dels efectes que li són propis, si una vegada publicat anunci en el DOGV, no s'aprova el citat Pla de reforma interior en el termini màxim de 4 anys des de la publicació. En aquest cas s'haurà d'iniciar per aquest ajuntament novament el procediment d'avaluació ambiental i territorial estratègica.  
  
Cocentaina, 1 de juliol de 2022.- L'alcaldessa presidenta: Mireia Estepa Olcina.